Народна воля (македонистки вестник)
„Народна воля“ () е македонистки вестник за теория, история, култура и изкуство, излизащ на книжовен български език и на езиковата норма в Северна Македония, пропагандиращ „македонския“ характер на българите в Пиринска Македония.

Първият брой на вестника излиза на 1 октомври 1980 г. в Сидни, Австралия. От март 1981 г. до април 1992 г. се издава в Лондон, след което започва да се печата в Благоевград. Един от основателите и пръв главен редактор на „Народна воля“ е Александър Христов. Периодичност: веднъж месечно.

„Народна воля“ се разпространява в България, Северна Македония, Европа, Северна Америка и Австралия. Издател е ЕТ „Херонея – 338“, Благоевград – собственост на Георги Христов, известен с псевдонима си Ян Пирински, който също така е главен и отговорен редактор на изданието.

Идеологията на вестника е близка на официалната доктрина в Северна Македония, а противобългарските му внушения – до най-радикалните среди в Северна Македония и извън нея. Сред основните му теми са историята и културата на Македония и македонците в България, стремежът да полемизира с „клеветите и лъжите на българската пропаганда“ и българските „мегаломански аспирации“.

Външни препратки 
 Официален сайт на „Народна воля“

Бележки 

Македонизъм
Вестници на български език
Вестници в Благоевград
Българска общност във Великобритания
Спрени вестници в Лондон
Българска общност в Австралия
Спрени вестници в Австралия
Вестници в Сидни
История на Сидни
Основани в Австралия през 1980 година
Основани в България през 1992 година